A O LE GALUEGA A LE FAIFEAU
· Faifeau agavaa
· E i ai a mea e le suia i le aluga o taimi. O loo matala pea faitotoa i aso nei e tusi ai tusi faafautua, e pei lava ona sa i ai i le uluai seneturi. Pe sa manaʻomia ea e Paulo se tusi faafautua ina ia talia ai e le ekalesia i Korinito? (2 Korinito 3:1)
· Sa ia te ia le tusi sili ona lelei e fa’amaonia ai: o tagata Korinito lava ia (2 Kori. 3:2). Sa liua o latou loto i le alofa tunoa o le Atua, e ala i le tala’iga a le aposetolo ma ona usoaauauna (2 Kori. 3:3).
· O Paulo ma ana fesoasoani sa “agavaa e fai ma auauna o le feagaiga fou” (2 Kori. 3:6). O se feagaiga mamalu, na tusia e le Agaga i le loto mo le ola e faavavau.
· Peita’i, o nisi na mulimuli i se isi feagaiga, o le feagaiga o le faaolataga e ala i galuega o le Tulafono na tusia i papa, lea na taofia ai i latou mai le iloa o le mamalu o le alofa tunoa (2 Kori. 3:7-9).
· O lamatiaga o le galuega
· Sa malamalama ma onosaia e Paulo lamatiaga o le galuega faafaifeau. Ae na ia iloa o nei tulaga lamatia e aoga, Sa ia onosaia ona o le alofa i tagata na tuuina atu i ai le avanoa e maua ai le faaolataga (2 Kori. 4:15). E le gata i lea, sa ia mautinoa le fesoasoani faalelagi (2 Kori. 4:7-9): O tatou ua puapuagatia, fememeai, sauaina, lafotuina i lalo; ae le faaatuatuvaleina, pe matua fememeai, pe tuulafoaina, pe fano.
· Ua tala‘iina le talalelei e ala i tagata vaivai ina ia na o le Atua e avatu i ai le viiga.
· O puapuaga o se “puapuaga mama, e le tumau” pe a faatusatusa i le “mamafa e faavavau ma silisili ese o le mamalu” o le a tatou maua i le aso o le toetu (2 Kori. 4:14-18).
E      O TIUTE O TAGATA LOTU
· Amepasa o le leleiga
· O le malosi e tatau ona pulea ai le olaga o le ekalesia (ma tagata lotu taitoatasi) o le: “Auā o le alofa o Keriso e uunaʻia i tatou” (2 Korinito 5:14). O le ā le uiga o lenei alofa, ma o le ā foʻi e uunaʻia i tatou?
(1) Na foa’i mai e Keriso lona ola ona o le alofa. O lenei alofa ua uuna’ia ai i tatou e ola mo Ia (2 Korinito 5:14-15).
(2) Ua faia tatou e Keriso ma tagata fou. O lea ua faamalosia ai i tatou e tuua o tatou olaga tuai (2 Kori. 5:17)
(3) Ua faaleleia i tatou e Keriso ma le Atua. O lenei ua uunaia ai i tatou e avea ma amepasa o le leleiga (2 Kori. 5:18-20).
· O le alofa la lea o Keriso, e taitai atu ai i tatou i se suiga tele o le olaga. O le ola i le alofa o Keriso e taitai atu ai foi i tatou e faasoa atu lena alofa i isi, ma uunaia i latou e talia le savali o le faamoemoe: “Ia outou lelei ma le Atua” (2 Kori. 5:20).
· O le valaau ia faapaiaina
· O le valaau ia paia e aʻafia ai olaga i aso faisoo o faifeau ma tagata o le ekalesia:
(1) Onosaia faigata (2 Kor. 6:4-5)
(2) Ia fua mai fua o le Agaga Paia (2 Kor. 6:6)
(3) Ia faamaoni ma amiotonu (2 Kori. 6:7)
(4) Tumau i soo se luiga (2 Kori. 6:8-10)
(5) Tatala o tatou loto i isi (2 Kori. 6:11-13)
(6) Tatala o tatou loto i isi (2 Kori. 6:11-13)
· I le tuufaatasia o fuaitau eseese mai le Feagaiga Tuai, ua aoteleina ai e Paulo le valaau ia paia ma ona taunuuga (2 Kori. 6:16-18):
(1) Valaauina ia: O ese mai nofoaga o le agasala; vavae ese mai e agasala; aua le pai atu i me le mama.
(2) Taunuuga: Oute mau ma outou; Fai Au ma o outou Atua; fai outou Mou nuu; Oute talia outou; Fai Au mo outou Tama.
I      O LE TAUNUUGA O LE GALULUE FAATASI
· Faamafanafana ma le olioli
· E ui i faafitauli na feagai ma ia, ae sa matuā olioli lava Paulo. (2 Kori. 7:4). O le ā na mafua ai lenei olioli?
· Sa tusia e Paulo se tusi faigata i tagata Korinito, lea na faanoanoa ai i latou (2 Kori. 7:8). Peitai o lena faanoanoaga na taitai atu ai i latou i le salamo (2 Kori. 7:9-10). O lenei mea na mafua ai se suiga atoa i la latou mafutaga ma Paulo, ma le tasi i le isi (2 Kori. 7:11-12).
· O lea la, sa i ai le faamafanafanaga mo tagata uma. Sa faamafanafanaina Tito, le soa a Paulo. (2 Kori. 7:7). Sa faamafanafanaina Paulo i le taunuu mai o Tito (2 Kori. 7:6). Sa faamafanafanaina tagata Korinito, lea na aumaia ai foi le faamafanafanaga ia Paulo (2 Kori. 7:13).
· Ae sa le’i manatu Paulo o ia na mafua ai. Afai e maua e faifeau ma tagata o le ekalesia le olioli ma le mafanafana, o le mafuaaga o le Atua “e faamafanafana i e lotomaulalo” (2 Kori. 7:6a).
